钦定古今图书集成/明伦汇编/闺媛典/第249卷 > 华明英继室邓氏
## 钦定古今图书集成/明伦汇编/闺媛典/第249卷 > 华明英继室邓氏

按《衡州府志》：“邓氏，衡阳永伏乡农家女。年十八，为诸
生华明英继室，甫两期而夫亡，子仅数月。邓治夫丧
毕，即扃户投缳，家人觉，救之，责以抚孤大义，强不死
操井臼，抚孤就塾师。师以其寡且贫，特薄其俸。邓知
其怜己，谢弗听。夫墓在宅左，时涕泣具食以献。孀居
三十六年，里党莫不贤之。